text: Borgmestre: Nedlæg regionerne
  13 august 2013 kl. 06.50
  Flertallet af borgmestrene mener, at regionerne er overflødelige og bør nedlægges.
  Et flertal af borgmestrene mener, at regionerne skal lukkes. 
  Det viser en rundspørge fra Politiken Research.
  Ud af 69 af landets 98 borgmestre, som har svaret på rundspørgen, siger 31 borgmestre, at regioner bør lukke, skriver Politiken.
  22 er uenige, mens 16 ikke har taget stilling eller ikke ønsker at svare.
  Socialdemokraterne vil officielt bevare regionerne, men alligevel synes flere S-borgmestre, at regionerne er overflødelige.
  Venstre vil afskaffe regionerne ? og det gælder også venstre-borgmestre.
  - Kommunerne har fået en størrelse, hvor vi kan løfte flere opgaver. Staten kan sørge for det overordnede blik på sygehusene. Man ville uden tvivl få en effektivisering ud af at nedlægge regionerne, siger Jørn Pedersen, V-borgmester i Kolding, til Politiken.
  